
ΠΡΟΣ Ως Πίνακας Διανομής
ΘΕΜΑ: «Παράταση καταβολής βεβαιωμένων στη Φορολογική Διοίκηση οφειλών που λήγουν 31.03.2020, των φυσικών προσώπων α) που συμπληρώνουν μέχρι 31.12.2020 το εβδομηκοστό έτος της ηλικίας τους ή β) που παρουσιάζουν βαριά αναπηρία σε ποσοστό ογδόντα τοις εκατό (80%) και άνω, έως τις 24.4.2020»
ΑΠΟΦΑΣΗ
Ο ΥΦΥΠΟΥΡΓΟΣ ΟΙΚΟΝΟΜΙΚΩΝ
Έχοντας υπόψη:
1. Τις διατάξεις του άρθρου 8 του ν. 1284/1982 (114 Α΄), όπως ισχύει, με τις οποίες εξουσιοδοτείται ο Υπουργός Οικονομικών να παρατείνει, με αποφάσεις του που δημοσιεύονται στην Εφημερίδα της Κυβερνήσεως, σε εξαιρετικές μόνο περιπτώσεις, τις προθεσμίες καταβολής των βεβαιωμένων χρεών προς το Δημόσιο και Τρίτους που εισπράττονται από τις Δ.Ο.Υ.
2. Τις διατάξεις του ν.δ. 356/1974 (90 Α΄ - Κ.Ε.Δ.Ε.), όπως ισχύουν.
3. Τις διατάξεις του ν. 4174/2013 (170 Α΄- Κ.Φ.Δ.), όπως ισχύουν.
4. Το π.δ. 142/2017 (181 Α΄) «Οργανισμός Υπουργείου Οικονομικών».
5. Την αριθμ. Δ. ΟΡΓ.Α 1036960 ΕΞ 2017 (968 Β΄) απόφαση του Διοικητή της Ανεξάρτητης Αρχής Δημοσίων Εσόδων «Οργανισμός της Ανεξάρτητης Αρχής Δημοσίων Εσόδων (A.A.Δ.Ε.)», όπως ισχύει.
6. Το π.δ. 83/2019 (121 Α΄) «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών».
7. Την αριθ. Υ2/9.7.2019 απόφαση του Πρωθυπουργού (2901 Β΄) «Σύσταση θέσεων Αναπληρωτή Υπουργού και Υφυπουργών».
8. Την αριθμ. 339/18-07-2019 (3051 Β΄) απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών Απόστολο Βεσυρόπουλο».
9. Τις διατάξεις του ν. 4389/2016 (94 Α΄) «Επείγουσες διατάξεις για την εφαρμογή της συμφωνίας δημοσιονομικών στόχων και διαρθρωτικών μεταρρυθμίσεων και άλλες διατάξεις», ιδίως το άρθρο 41.
10. Τις διατάξεις των άρθρων 1 και 2 της αριθ. Δ.Π.Δ.Α. Α.Α.Δ.Ε. Γ 1107473 ΕΞ 2017 (2435 Β΄) απόφασης του Διοικητή της Ανεξάρτητης Αρχής Δημοσίων Εσόδων «Ανάθεση είσπραξης δημοσίων εσόδων σε φορείς είσπραξης» .
11. Την αριθ. Α. 1066/30.3.2020 (1083 Β΄) απόφαση Υφυπουργού Οικονομικών «Παράταση καταβολής βεβαιωμένων οφειλών για την αντιμετώπιση των έκτακτων αναγκών που προέκυψαν στα πλαίσια των κατεπειγόντων μέτρων αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσης του» .
12. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού.
1. Στο πρώτο εδάφιο της παρ. 1 της με αριθμ. Α. 1066/30.03.2020 απόφασης του Υφυπουργού Οικονομικών «Παράταση καταβολής βεβαιωμένων οφειλών για την αντιμετώπιση των έκτακτων αναγκών που προέκυψαν στα πλαίσια των κατεπειγόντων μέτρων αντιμετώπισης των αρνητικών συνεπειών της εμφάνισης του κορωνοϊού COVID-
19 και της ανάγκης περιορισμού της διάδοσης του» (Β’ 1083), οι λέξεις «έως και την 10.4.2020» αντικαθίστανται από τις λέξεις «έως και την 24.4.2020».
2. Η απόφαση αυτή να δημοσιευθεί στην Εφημερίδα της Κυβερνήσεως.
Ο ΥΦΥΠΟΥΡΓΟΣ ΟΙΚΟΝΟΜΙΚΩΝΑΠΟΣΤΟΛΟΣ ΒΕΣΥΡΟΠΟΥΛΟΣ
ΠΙΝΑΚΑΣ ΔΙΑΝΟΜΗΣ:
Α. ΠΡΟΣ ΕΝΕΡΓΕΙΑ
1)Εθνικό Τυπογραφείο για Δημοσίευση στο τεύχος Β'
2)Αποδέκτες πίνακα Γ & Δ
3)Δ/νση Στρατηγικής Τεχνολογιών Πληροφορικής
(με την παράκληση να αναρτηθεί στο διαδικτυακό τόπο της Α.Α.Δ.Ε.)
4)Γενική Δ/νση Ηλεκτρονικής Διακυβέρνησης ΑΑΔΕ
Β. ΑΠΟΔΕΚΤΕΣ ΓΙΑ ΚΟΙΝΟΠΟΙΗΣΗ
1)Γραφείο Υπουργού Οικονομικών
2)Γραφείο Υφυπουργού Οικονομικών
3)Αποδέκτες πίνακα Α, Β, Ε, ΣΤ, Ζ, Η, Θ, Ι, ΙΒ, ΙΔ, ΙΕ, ΙΣΤ
4)Αυτοτελές Γραφείο Τύπου και Δημοσίων Σχέσεων
Γ. ΕΣΩΤΕΡΙΚΗ ΔΙΑΝΟΜΗ:
1) Γραφείο Διοικητή Ανεξάρτητης Αρχής Δημοσίων Εσόδων
2) Γραφεία κ.κ. Γεν. Διευθυντών
3) Δ/νση Εισπράξεων- Τμήματα Α, Β, Γ, Δ, Ε, Γραμματεία
4) Αυτοτελές Τμήμα Συντονισμού Μεταρρυθμιστικών Δράσεων και Επικοινωνίας
